Atakamas tuksnesis

Atakamas tuksnesis () ir tuksnesis Dienvidamerikā Čīles ziemeļos. Tas atrodas aptuveni 1000 km garā, šaurā joslā starp Kluso okeānu un Andu kalniem. Atakamas tuksnesis ir sausākais tuksnesis pasaulē; tajā nokrišņu daudzums ir vidēji 0,01 cm gadā. Dažās tuksneša vietās nokrišņi nav novēroti vairāk nekā 400 gadu, un upju gultnes vienā no Atakamas rajoniem ir palikušas sausas 120 tūkstošus gadu. Tuksnesis arī pirms tam bijis sauss desmitiem miljoniem gadu, tādēļ tas kļuvis pazīstams ar salpetra atradnēm, kuras citās Zemes vietās izšķīdināja nokrišņi. Salīdzinot ar citiem tuksnešiem, izņemot polāros, Atakamas tuksnesis ir vēss. Tajā vidējā gaisa temperatūra svārstās no  līdz .

Tā kā Atakamā gandrīz nav mākoņainu dienu ar sliktu redzamību un praktiski sausajā gaisā nav piesārņojumu, tur atrodas daudzas astronomiskās observatorijas, tai skaitā Paranalas observatorija un Lasiljas observatorija, kas abas pieder Eiropas Dienvidu observatorijai, amerikāņu Laskampanasas observatorija, kā arī Atakamas Lielā milimetru režģa (ALMA) radioteleskopu komplekss, kas kļuva par lielāko un dārgāko astronomijas objektu uz Zemes virsmas. Eiropas Dienvidu Observatorija tuksnesī papildus būvē pasaulē lielāko optisko teleskopu.

 Atsauces 

 Ārējās saites 

Kategorija:Čīles ģeogrāfija
Kategorija:Tuksneši
Kategorija:Andi